Rannikusališid
Rannikusališid on rühm etniliselt ja lingvistiliselt seotud põlisrahvaid, kes asustavad Kaskaadiat (tänapäeval Briti Columbia provints Kanadas ning Washingtoni ja Oregoni osariik Ameerika Ühendriikides). Tavaliselt on rühma kaasatud ka nuhhalkid, kuigi nende keel on tihedamalt seotud sisemaasališi keeltega. Nende rahvaste omaks võetud territoorium ulatub Salishi mere põhjarandadest Pugeti väina lõunarandadeni, hõlmates Vancouveri saare idarandasid ja Olympici poolsaare rannaalasid. Tänapäeval asub samal territooriumil Victoria, Vancouveri ja Seattle'i suurlinnapiirkond. 2013. aasta hinnangul oli rannikusališide arvuks vähemalt 56 590 inimest.